ट्रैक्टर की टक्कर से 6 वर्षीय बालक की मौत
तिजारा| कस्बेके बस डिपो चौराहा के पास तिजारा-टपूकड़ा रोड पर ट्रैक्टर-ट्रॉली के नीचे आने से 6 वर्षीय बालक की घटना स्थल पर ही मौत हो गई। घटनास्थल पर चालक ट्रैक्टर-ट्रॉली को छोड़कर फरार हो गया। पुलिस ने घटना स्थल पर पहुंचकर घटना का जायजा लिया और ट्रैक्टर-ट्रॉली को कब्जे में लेकर बच्चे के शव का पोस्टमार्टम करवाकर शव परिजनों को सौंप दिया। थाने के एएसआई दयाचंद ने बताया कि कस्बे के बस डिपो चौराहा के पास तिजारा-टपूकड़ा रोड स्थित वार्ड नंबर 2 निवासी 6 वर्षीय कुनाल पुत्र राजू ग्वारिया अपने घर के पास खड़ा था। अचानक टपूकड़ा की ओर से रहे सीमेंट से भरे ट्रैक्टर मय ट्रॉली ने टक्कर मार दी। इससे बालक की घटनास्थल पर ही मौत हो गई। प्रत्यक्षदर्शियों ने बालक को उठाया और पुलिस को सूचना दी। अस्पताल ले जाने पर चिकित्सकों ने बच्चे को मृत घोषित कर दिया। चिकित्सकों ने बालक का पोस्टमार्टम करवाकर शव परिजनों को सौंप दिया।
bho_Deva hin_Deva